gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es es gl gl gl gl gl gl gl gl gl de en sv fr de de it gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O BNG anuncia o seu voto en contra do decreto de reforma laboral
Xoves, quinta feira, 29 de setembro de 2022
Os nacionalistas "non apoiarán nunca rebaixas e retrocesos nos dereitos laborais dos traballadores", afirmou a deputada Olaia Fernández Davila.
Davila e Jorquera, esta cuarta feira
A deputada do BNG no Congreso dos Deputados, Olaia Fernández Davila, afirmou que e que, polo tanto, a formación nacionalista votará en contra do Decreto da Reforma Laboral.
O Consello de Ministros aprobouno esta cuarta feira e será sometido a debate e votación no Pleno da semana vindeira. Con todo, o BNG vai votar a prol de tramitar o Decreto como proxecto de lei co fin de o poder mellorar e que "sexa o menos inxusto posíbel para os traballadores".
A deputada do BNG criticou o goberno español porque "optou pola liña política do PP e da patronal, aínda que a dereita non vaia apoiar estas reformas por rédito político, por intereses electorais e por cinismo".
Para Davila, a reforma "afonda na que fixo Aznar no ano 1997. Van polo camiño das medidas que reivindica o PP", e explicou que "a pesar de teren anunciado diálogo con todos, non se dirixiron ao BNG para falar do Decreto, o cal é a demostración de que sucumbiron aos ditados da dereita".
"Mentres o goberno de Zapatero continúe servindo ás ordes dos poderes financeiros, do FMI e da dereita europea con políticas de axuste dirixidas contra os dereitos sociais e laborais, o BNG non o apoiará", afirmou.
Desde o BNG lamentan que o goberno español non adopte outras medidas para reducir o déficit, tal como a "diminución do gasto militar" e a "volta das tropas de Afganistán". Ademais, consideran que a reforma é un "retroceso" xa que "abarata o despedimento".
"Desvinculación da negociación colectiva"
Entre outras das "graves medidas" que se adoptan co Decreto, Davila salientou que "facilita ás empresas a desvinculación da negociación colectiva". "Unha medida preocupante porque incide na desregulamentación das relacións laborais", dixo.
Esta situación -apuntou- "vai deixar moitos traballadores e traballadoras nunha situación de desprotección. Lamentamos que o Goberno opte por lexitimar actuacións empresariais abusivas". Por último, Davila explicou que na actualidade xa se producen moitos abusos, "mais até o de agora podíase denunciar; coas novas normas do goberno os traballadores ficarán desamparados".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto